cyanic-selkie/wikianc huggingface dataset:
David Brower
David Brower (1912 m. liepos 1 d. – 2000 m. lapkričio 5 d.) – JAV aplinkosaugininkas, rašytojas, įvairių aplinkos apsaugos srityje veikiančių organizacijų įkūrėjas. Tarp jų yra Sierra Club Foundation (1960), Žemės Draugai (1969), Earth Island Institute (1982) ir kt. Taip pat dirbo Sierra Club direktoriumi (1952–1969 m.), buvo šios organizacijos tarybos nariu. Jaunystėje garsėjo kaip alpinistas. Yra išleidęs kelias aplinkosaugos klausimus nagrinėjančias knygas.
Biografija
Gimė Berklyje, JAV Kalifornijos valstijoje. 1933 m. įsitraukė į vienos seniausių JAV aplinkosauginių organizacijų Sierra Club veiklą. Nuo 1952 iki 1969 m. ėjo jos direktoriaus pareigas. 1970 m. įkūrė organizaciją Žemės Draugai, dirbančią su įvairiomis aplinkos problemomis: klimato kaita, rūgščiuoju lietumi, tarša ir pan. Po kelerių metų organizacija išsiplėtė į tarptautinį tinklą ir šiuo metu veikia keliose dešimtyse šalių. Už aktyvią veiklą buvo nominuotas Nobelio taikos premijai.
Mirė 2000 m. lapkričio 5 d. gimtajame Berklio mieste.
Gačo valsčius
Gačo valsčius  – nuo 1973 m. iki 1976 metų egzistavęs valsčius šiaurės rytų Lenkijoje, Balstogės vaivadijoje, Zambruvo apskrityje. Valsčiaus centras buvo Gačo kaimas.
San Isidro de El Cheneralis
San Isidro de El Cheneralis arba San Isidras – miestas Kosta Rikoje, San Chosė provincijoje, 130 km nuo San Chosė, prie Cheneralio upės. Verčiamasi žemės ūkiu (kava, cukranendrės), gyvulininkyste. Vystomas turizmas (Čiripo kalnas, La Amistado tarptautinis parkas ir kt.). Yra katalikų bažnyčia, muzikos, dailės mokyklos, keli universitetai, biblioteka.
Istorija
Kantono centras nuo 1931 m., miesto statusą gavo 1954 m.
Sanderlandas
Sanderlandas – miestas šiaurės Anglijoje, prie Šiaurės jūros, ties Viro žiotimis. Uostas, išvystyta laivybos, elektrotechnikos, stiklo, siuvimo, popieriaus pramonė. Netoli miesto išgaunama akmens anglis. Yra teatras, Šv. Petro ir Švč. Trejybės bažnyčios.
Sportas
Mieste 1966 m. vyko VIII pasaulio futbolo čempionatas. Žymiausias klubas yra Sunderland AFC.
Vigoda (Lomžos apskritis)
Vigoda  – kaimas Lenkijos šiaurės rytuose, Lomžos valsčiuje, Lomžos apskrityje, Palenkės vaivadijoje. Kaimas yra apie 12 km į pietus nuo Lomžos ir apie 69 km į vakarus nuo vaivadijos centro Balstogės. Kaime yra bažnyčia.
Thea Garrett
Tėja Falzon Garet (Thea Falzon Garrett) – Maltos dainininkė. Buvusi roko grupės „Inspired“ narė. Ji dalyvavo 2010 m. Eurovizijos dainų konkurse su daina „My Dream“. Pusfinalyje surinkusi 45 taškus, užėmė 12 vietą.
Artimai bendravo su 2010 m. Eurovizijos dalyviu Marcin Mroziński.
Burėja
Burėja  – upė Rusijoje, Chabarovsko krašte ir Amūro srityje; Amūro upės kairysis intakas. Susidaro susiliejus Kairiajai ir Dešiniajai Burėjai Burėjos kalnagūbryje. Teka į pietvakarius daugiausia kalnais, žemupyje – Zėjos-Burėjos lyguma. Įteka į Amūrą netoli Kalinino gyvenvietės.
Didžiausi intakai: Nimanas, Tujunas, Tyrma, Urgalas.
Burėjos baseine yra ~1,5 tūkst. ežerų, kurių bendras plotas virš 51 km². Taip pat baseine yra gausūs anglių ir geležies rūdos telkiniai. Upė laivuojama 197 km nuo žiočių. Ant Burėjos įrengta Burėjos HE.
Ukrainos socialistų partija
Ukrainos socialistų partija, (SPU, Соціалістичнa партія України) – Ukrainos kairiojo centro politinė partija.
Istorija
thumb|180px Įkurta 1991 m. rugpjūčio 26 d. reorganizavus dalį buvusios Ukrainos komunistų partijos. Iki 1996 m. vietinės organizacijos buvo sukurtos visose srityse. 1992 m. pradėjo eiti partinis laikraštis „Tovariš", įkurtas Teorijos centras, parengęs naują SPU programą.
1993 m. SPU pasiskelbė opozicija prezidentui Leonidui Kravčukui. 1994 m. SPU kandidatai buvo iškelti 179 iš 450 rinkimų apygardų, jų priešininkai buvo valstybinė nomenklatūra iš vienos pusės ir vadinamieji demokratai iš kitos. Į Aukščiausiąją radą buvo išrinkta 14 SPU atstovų, partijos lyderis Aleksandras Morozas tapo Rados pirmininku. SPU pasiūlyta programa buvo priimta kaip visos Rados politinė platforma.
Tačiau 1994 m. prezidentu išrinkus karinio pramoninio komplekso atstovą Leonidą Kučmą, (jam rinkimuose oponavęs A. Morozas, gavęs 3,5 mln. balsų liko trečias), daug kas pasikeitė. Net ir dalis SPU deputatų palaikė prezidento radikalių ekonominių reformų politiką, nors jai pasipriešino SPU narių dauguma. Krizė kilo ir parlamente, tačiau A. Morozui pavyko ją suvaldyti, o SPU frakcija padidėjo iki 29 narių.
Tačiau L. Kučma toliau gilino konfliktą su Rada, todėl SPU pasiūlė priimti naują šalies konstituciją. 1996 m. parlamentas ją priėmė, įtvirtindamas demokratijos pasiekimus.
1998 m. Rados rinkimuose SPU sudarė koaliciją su žemdirbių partija ir gavo 35 vietas, iš jų 6 – iš 250 vienmandačių apygardų. Rados pirmininku buvo išrinktas koalicijos atstovas O. Tkačenka. Tačiau netrukus koalicija subyrėjo.
Per 1999 m. prezidento rinkimus prieš A. Morozą ir SPU prasidėjo šmeižto ir diskreditacijos kampanija, todėl 2000 m. Politinė taryba keletą jų pašalino iš partijos, kartu išėjo dar 212 narių. 2002 m. rinkimuose gauta 20 vietų parlamente. 2004–2005 m. „Oranžinės revoliucijos“ metu SPU, baimindamasi socialinių garantijų dirbantiesiems apkarpymo nepalaikė liberalo Viktoro Juščenkos pozicijų.
2000 m. priimta nauja partijos programa, ideologiniu pagrindu paskelbusi demokratinį socializmą. SPU išaugo iki 150 000 narių. 2003 m. SPU tapo Socialistų Internacionalo konsultacine nare.
Pirmininkas nuo 1991 m. Aleksandras Morozas.
Skandinaviska Enskilda Banken
SEB Group (SV Skandinaviska Enskilda Banken AB; ) – Švedijos finansinių paslaugų koncernas. Laikomas Valenbergų šeimos „imperijos“ dalimi. Vienas pagrindinių SEB savininkų taip pat yra „Investor“ AB. SEB telkiasi Skandinavijos ir Baltijos šalyse (SEB bankas Lietuvoje ir kt.).
Istorija
Įkurtas 1856 m. kaip Andrė Valenbergui priklausantis „Stockholms Enskilda Banken“ ir aktyviai dalyvavo finansuojant švedų pramonę, ypatingai Valenbergų šeimai priklausančias įmones. 1972 m. susijungė su „Skandinavska Banken“ ir tapo „Skandinaviska Enskilda Banken“.
1998–2000 m. įsigijo tuo metu didžiausius Lietuvos („Vilniaus banką“) ir Latvijos („Latvijas Unibanka“) bankus, antrą pagal dydį Estijoje banką („Eesti Ühispank“).
Vajeliai
Vajeliai – kaimas Utenos rajono savivaldybės pietrytinėje dalyje, 4 km į šiaurės vakarus nuo Saldutiškio, netoli Laukinės upelio ir Laukinio ežero. Įsikūręs kalvotame, nedideliais miškeliais apaugusiame kraštovaizdyje. Įsteigtas Vajelių geologinis draustinis kuriame saugoma Vajelių kalva. Keliukai į Dirniškes, Papirčius, Paąžuolius.
Slanka
Slanka (Scolopax rusticola) – tilvikinių (Scolopacidae) šeimos medžiojamas paukštis. Kūno viršutinė pusė išmarginta juodai rudomis, ryškiai rudomis ir pilkomis dėmėmis. Kakta pilka, pakaušis skersai dėmėtas. Apatinė kūno pusė pilka su siauromis skersinėmis tamsiai rudomis juostelėmis. Snapas labai ilgas, šviesiai rudas, tik galas tamsesnis. Kojos pilkai rausvos ar rudos. Kūnas 33–38 cm ilgio, svoris 210–460 g.
Lietuvoje dažna. Aptinkama kovo – spalio mėn. Gyvena drėgnuose miškuose. Lizdą įsiruošia ant žemės, dažnai po nulaužtomis šakomis. Deda 4 kiaušinius, kurie šviesiai rusvi ir išmarginti tamsiomis dėmėmis. Peri 20-21 d. Po dešimties dienų jaunikliai pradeda skraidyti, o po 5-6 savaičių jau gyvena savarankiškai.
Zosinas
Zosinas  – kaimas Lenkijos šiaurės rytuose, Lomžos valsčiuje, Lomžos apskrityje, Palenkės vaivadijoje.
Žilpamūšio pagrindinė mokykla
Pasvalio rajono Žilpamūšio pagrindinė mokykla – dieninė, savarankiško mokymosi bendrojo lavinimo mokykla Žilpamūšyje (Pasvalio raj.), Vileišių g. 10, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190618638. Steigėjas Pasvalio rajono savivaldybės taryba.
Nuo 2012 m. Pasvalio Lėvens pagrindinės mokyklos Žilpamūšio pradinio ugdymo skyrius.
Istorija
2009 m. rugsėjo 1 d. Žilpamūšio pagrindinė mokykla prijungta prie Pasvalio rajono Ustukių pagrindinės mokyklos ir įsteigtas Žilpamūšio pradinio ugdymo skyrius. 2012 m. Žilpamūšio pradinio ugdymo skyrius prijungtas prie Pasvalio Lėvens pagrindinės mokyklos.
Peleduoniai
Peleduoniai arba Minskojė (, nuo 1938 m. birželio 3 d. Jungferngrund, 1945–1946 m., nuo 1946 m. ) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Krasnojarskojės kaimo gyvenvietės kaimas į pietus nuo Darkiemio, Angrapės dešiniajame krante.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Darkiemio valsčiaus kaimas. Priklausė Gudvalių, nuo 1900 m. Vėdarų parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono, 1947 m. birželio 25 d. – 2008 m. birželio 30 d. Lvovskojės apylinkės kaimas.
Sapatera
Sapatera  – sala ir ją užimantis skydinis ugnikalnis Nikaragvoje, Nikaragvos ežero šiaurės vakaruose. Priklauso Granados departamentui. Aukštis – 629 m. Salos centrinėje dalyje yra 2 km pločio El Ljano kaldera, perkirsta kelių, į šiaurės rytus nusidriekusių, lūžių. 305 m Sero El Ljano kūgis yra lavos kupolas, esantis kalderos centre. Kiti kupolai randami pietiniame ir šiaurės rytiniame šlaituose.
Sapateros salos matmenys yra 7 x 10 km, šiaurės vakaruose yra lagūna. Sala apaugusi miškais, paskelbta nacionaliniu parku. Yra Sapateros archeologinė vietovė, laikoma čorotegų religinio centro liekanomis.
Kanhos nacionalinis parkas
Kanhos nacionalinis parkas arba Kanhos tigrų rezervatas – saugoma gamtos teritorija vidurio Indijoje, Madhja Pradešo valstijoje, Satpuros kalnų vakaruose. Plotas 940 km². Miškai saugomi nuo 1879 m. 1935 m. įkurtas Bandžar Velio rezervatas, nuo 1955 m. – nacionalinis parkas. Parkas sudarytas iš dviejų atskirų plotų – Halono (250 km²) ir Bandžaro (300 km²).
Kanhos nacionalinio parko paviršių sudaro 450–900 m aukščio plokščiakalnis, suskaidytas Tapti ir Narmados intakų. Plyti pievos, lapus metantys sausieji miškai. Saugoma kalnų miškų ir kalnų savanų gyvūnija. Parke sutinkamos 22 žinduolių rūšys, dauguma jų Indijoje labai retos: barasingos, bengaliniai tigrai, leopardai, ilgalūpiai lokiai, raudonieji vilkai, dryžuotosios hienos, paprastieji šakalai, indiniai zambarai, šernai, aksiai, gaurai, hulmanai, garnos, keturragės ir mėlynosios antilopės. Lankosi ~300 paukščių rūšių (ibiai, įvairūs ereliai, grifai, garniai). Yra įvairių gyvačių, pitonų, varanų, kitokių roplių.
Kanhos miškuose gyvena vietinė (adivasi) tauta – baigai.
Miškiniai (Ramygala)
Miškiniai – viensėdis Panevėžio rajono savivaldybėje, 4 km nuo Ramygalos.
Pajūrio Sautendas
Pajūrio Sautendas – miestas pietryčių Anglijoje, 65 km į rytus nuo Londono. Pajūrio kurortas. Yra geležinkelis, oro uostas, 3 teatrai.
Angolis
Angolis  – Maljeko provincijos sostinė ir komuna Araukanijos regione (Čilė). Miestas yra Nahuelbuta kalnų grandinės papėdėje, netoli Vergaros upės, kuria valtimis galima susisiekti su Bio Bio upe ir Konsepsjonu. Mieste gyvena apie 49 tūkst. gyventojų.
Istorija
Miestas toje vietoje dar Araukanų karo metu 1553 m. dėl patogios strateginės padėties kaip konkistadorų fortą Confines įkūrė Pedras de Valdivija. Vėliau tais pačiais metais fortą paliko, o mapučiai po Tukapelio mūšio sugriovė.
1560 m. miestą pakartotinai (šiauriau buvusio forto) įkūrė gubernatorius García Hurtado de Mendoza ir pavadino San Andrés de Angol savo tėvo Peru vicekaraliaus garbei. Miestą paprastai vadino Ciudad de Los Infantes.
1599 m., po Kuralabos katastrofos, mapučiai miestą atakavo ir sugriovė. 1611 m. miestą atstatė Luis Merlo de la Fuente, bet šiek tiek piečiau, ir pavadino San Luis de Angol, bet šis miestas neklestėjo. 1637 m. gubernatorius Francisco Laso de la Vega miestą įkūrė pakartotinai suteikdamas pavadinimą San Francisco de la Vega, bet 1641 m. jis pagal Quillin’o taikos sutartį su mapučiais buvo paliktas.
1695 m. jį vėl apgyvendino Tomás Marín de Poveda ir suteikė pavadinimą Santo Tomás de Colhue. 1723 m. mapučių sukilimo metu miestas buvo mapučių užpultas ir sunaikintas. Dar sykį sunaikintas buvo 1766 m. sukilimo metu, po ko nebeatsigavo.
thumb|left|200px|Angolio komuna Šiandieninį Angolį 1862 m. gruodžio 6 d. įkūrė Cornelio Saavedra Rodríguez. Pradžioje tai buvo tvirtovė ir bazė Rodrigezo kampanijai Araukanijos okupavimo metu.
1871 m. gyvenvietė paskelbta miestu, 1876 m. jį su Santjagu sujungė geležinkelis. 1881 m. miestas buvo baze, iš kurios vyko galutinė Araukanijos okupacija. Vėliau miestas buvo ekonominis ir administracinis centras, iš kurio čiliečiai ir užsienio kolonistai okupavo aplinkines žemes.
2010 m. vasario 27 d. miestą nusiaubė 8,8 balo žemės drebėjimas. Drebėjimas pažeidė miesto ligoninę, todėl mieste buvo įrengta kilnojama JAV karo lauko ligoninė, kurios gudutojai gydė nuo žemės drebėjimo ir cunamio nukentėjusius gyventojus.
Kaldera (Čilė)
Kaldera  – miestas šiaurės Čilėje, Atakamos regione, Kopjapo provincijoje. Įsikūręs Ramiojo vandenyno pakrantėje, 75 km į pietus nuo Kopjapo, supamas Atakamos dykumos. Jūrų uostas (išvežama vario rūda). Auginami citrusiniai vaisiai, verčiamasi žvejyba, turizmu. Driekiasi Bahija Inglesos paplūdimys, yra Šv. Vincento bažnyčia (1862 m.), paleontologijos muziejus, Padre Negro urvas, išpieštas bibliniais motyvais. Netoliese stūkso Sero Baljenos kalva, kur randamos priešistorinių banginių fosilijos.
Istorija
Kaldera įkurta 1850 m., o po metų nutiestas pirmasis šalyje geležinkelis Kaldera–Kopjapo, skirtas rūdų išvežimui. 1868, 1877 ir 1922 m. miestą nuniokojo žemės drebėjimai, 1891 m. balandžio 23 d. greta vyko Kalderos įlankos mūšis, kuriame Čilės vyriausybės pajėgos nuskandino revoliucinės chuntos fregatą.
Karlas Briulovas
Karlas Briulovas (1799 m. gruodžio 12 d. – 1852 m. birželio 11 d.) – XIX a. rusų tapytojas, akademistas. Jis laikomas pirmuoju Rusijos dailininku, pasiekusiu reikšmingo pripažinimo Europoje. Garsiausiu jo paveikslu įvardijama „Paskutinė Pompėjos diena“.
Biografija
Karlas Pavlovičius Briulovas gimė Sankt Peterburge 1799 m. gruodžio 12 d. (gruodžio 23 d. pagal Grigaliaus kalendorių). Jo tėvas Pavelas Briulo (Bruleau) buvo skulptorius akademikas. Giminė turėjo prancūziškų šaknų, o motina Marija Šrioder buvo kilusi iš vokiečių. Šeima savo pavardę 1821 m. rusifikavo. Karlas mokėsi Imperatoriškojoje dailės akademijoje. Jo vyresnis brolis Aleksandras Briulovas taip pat buvo tapytoju. Po mokslų akademijoje baigimo 1823 m. Karlas Briulovas keliavo į Romą tobulintis, kur gyveno iki 1835 m. Jo kūryboje pradėjo ryškėti griežtų akademinių klasicizmo formų derinimas su romantiniais bruožais.
Garsiausiu Briulovo paveikslu yra 1830−1833 m. sukurta „Paskutinė Pompėjos diena“. Paveikslas sukėlė sensaciją savo dramatišku Vezuvijaus išsiveržimo ir žmonių žūties vaizdavimu raudono dangaus fone. Iš pradžių paveikslas buvo eksponuotas Romoje, po to Paryžiuje ir vėliau perkeltas į Rusiją užsakovui princui Anatoliui Demidovui. Paveikslas buvo toks garsus ir aukštai vertinamas, kad Aleksandras Puškinas jam skyrė panegirišką poemą.
1836 m. grįžęs į Rusiją Karlas Briulovas gavo vietą Sankt Peterburgo imperatoriškoje dailės akademijoje, kur dėstė sekančius 12 metų. Tarp Rusijos aristokratijos Briulovas buvo populiariu portretistu. 1849 m. dėl prastėjančios sveikatos dailininkas pasitraukė iš akademijos, keliavo į Italiją, kur mirė 1852 m. birželio 11 d. (23 pagal Grigaliaus kalendorių) Romoje. Vienu jo mokinių buvo tapytojas ir vėliau garsus ukrainiečių poetas Tarasas Ševčenka, kurį Briulovas išpirko iš baudžiavos.
Tarantulai
Tarantulai (Theraphosidae) – vorų (Aranea) eilės, Mygalomorphae poeilio šeima. Apima apie 900 rūšių, paplitusių Afrikoje, Centrinėje ir Pietų Amerikoje, Australijoje, Pietų Europoje, Pietų ir Pietryčių Azijoje.
Būdingas tarantulų bruožas – plaukuotas kūnas. Dydis svyruoja nuo 2,5 iki 30 cm. Tarantulams priklauso ir didžiausias pasaulio voras – didysis paukštėda, gyvenantis Amazonijoje. Daug tarantulų yra nuodingi, tačiau nei viena rūšis nėra mirtina žmogui. Kai kurios tarantulų rūšys ginasi išskleisdamos dilginančiuosius plaukelius. Dažniausiai gyvena tropinėse, sub-tropinėse, dykumingose vietovėse.
Kai kurios vorų rūšys, pavyzdžiui, paukštėdos, yra valgomos.
Taksonomija
Tarantulų šeimą sudaro 12 pošeimių ir virš 100 genčių. Kai kurios gentys:
Pavadinimo kilmė
Vorai pavadinti pagal pietų Italijos miestą Tarantą.
Camille Muffat
thumb|Camille Muffat Kamilė Mufa (1989 m. spalio 28 d. Nicoje, Prancūzija – 2015 m. kovo 9 d. Viljoje Kastėljyje, Argentina) – Prancūzijos plaukikė, triskart olimpinė čempionė 2012 m. vasaros olimpinėse žaidynėse Londone.
K. Mufa savo karjerą pradėjo Nicos plaukimo klube „Olympic Nice Natation“. Jos specialybės kompleksinio ir laisvo stiliaus rungtys. Ji plaukė nuo 2005 m. iki 2014 m.
Londono 2012 m. vasaros olimpinėse žaidynėse K. Mufa pelnė aukso medalį plaukimo 400 m laisvo stiliaus rungtyje, sidabro medalį plaukimo 200 m laisvo stiliaus rungtyje ir bronzą 4x200 m laisvo stiliaus estafetėje. Ji ketvirtoji Prancūzijos plaukikė, iškovojusi olimpinį auksą plaukimo individualioje rungtyje. Ji taip pat trečioji Prancūzijos sportininkė, iškovojusi tris medalius tose pačiose olimpinėse žaidynėse.
Žuvo Argentinos mieste Viljoje Kastėlyje 2015 m. avarijoje tarp dvejų sraigtasparnių. Ji Argentinoje dalyvavo prancūziškame realybės šou.
Zavadai (Lomžos apskritis)
Zavadai  – kaimas Lenkijos šiaurės rytuose, Lomžos valsčiuje, Lomžos apskrityje, Palenkės vaivadijoje. Kaimas yra apie 4 km į pietus nuo Lomžos ir apie 74 km į vakarus nuo vaivadijos centro Balstogės. Per kaimą eina vaivadijos kelias Nr. 25px|DW679.
Yadanarbon FC
„Yadanarbon Football Club“ (MY ရတနာပုံ ဘောလုံး အသင်း) – Mianmaras futbolo klubas iš Mandalajaus.
Istorija
Klubas įkurtas 2009 m. Nuo 2009 m. sezono rungtyniavo Nacionalinėje lygoje.
2021 m. dėl pandemijos čempionatas nevyko. 2022 m. čempionate iškovojo šeštą vietą.
Benko gambitas
Benko gambitas – šachmatų debiutas, pradedamas šiais ėjimais: Debiutas pavadintas vengrų šachmatininko Palo Benko vardu.
Kemešys
Kemešys – kaimas Utenos rajono savivaldybės pietrytinėje dalyje, 4 km į šiaurės rytus nuo Saldutiškio. Šalia telkšo ežeras Kemešys.
Kenterberio pasakojimai
thumb|[[Vitražas, vaizduojantis piligrimus, keliaujančius į Kenterberį]]
Kenterberio pasakojimai – apsakymų rinkinys, kurį XIV a. pab. parašė Džefris Čoseris. Tai – viena pirmųjų anglų kalba parašytų knygų. Knygoje pasakojama apie grupę piligrimų, keliaujančių iš Londono į Kenterberį. Norėdami linksmiau praleisti laiką, kiekvienas iš jų turi papasakoti po vieną istoriją.
Iš pradžių Čoseris planavo sukurti 120 istorijų, bet teparašė 24. Du pasakojimai yra parašyti prozos stiliumi, o kiti – eiliuotai.
Miškiniai (Šalčininkai)
Miškiniai – kaimas Šalčininkų rajono savivaldybėje, 6 km nuo Turgelių.
Apvaliasnapis plaukikas
Apvaliasnapis plaukikas (Phalaropus lobatus) – tilvikinių (Scolopacidae) šeimos paukštis, kuris lengvai atpažįstamas pagal ryškiai rudą pagurklį. Patelės viršutinė pusė juosvai pilka, rudai dėmėta. Krūtinė ir pilvas balti. Sparnuose balta juostelė. Snapas plonas, apvalus, juodas. Kojos tamsios, priekiniai pirštai su skiautėmis. Patinas už patelę blankesnių spalvų.
Į Lietuvą retkarčiais užklysta traukimo metu. Gyvena tundroje, vandens telkinių pakrantėse.
Valakėlių pagrindinė mokykla
miniatiūra|265px|right
Pasvalio rajono Valakėlių pagrindinė mokykla – dieninė, savarankiško mokymosi bendrojo lavinimo mokykla Valakėliuose (Pasvalio raj.), Ateities g. 2, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190618257. Steigėjas Pasvalio rajono savivaldybės taryba.
Nuo 2012 m. Pasvalio Lėvens pagrindinės mokyklos Valakėlių skyrius.
Istorija
1924 m. įsteigta Levaniškio pradžios mokykla. Mokyklos pastatas priklausė dvarininkui Karpiui. Prie mokyklos buvo 5 ha žemės, kurią mokytojai naudojo asmeninėms reikmėms. 1930 m. mokykloje atidarytas antras komplektas. 1949 m. Levaniškio pradinė mokykla išaugo į septynmetę. 1952 m. Skėrių kaime pastatyta nauja mokykla. Nors mokykla išsikėlė iš Levaniškio, tačiau mokyklos pavadinimas paliko senas.
1964 m. Valakėlių gyvenvietėje pastatyta nauja mūrinė mokykla. 1999 m. mokykla tapo dešimtmetė. Nuo 1999 m. mokykloje pradėjo mokytis mokiniai, turinys fizinių ir judėjimo sutrikimų. 2001 m. įsteigtos dvi lavimosios klasės vaikams, turintiems žymią kompleksinę negalią. Jos įsikūrusios Pasvalio užimtumo centre „Viltis“. 2012 m. rugsėjo 1 d. Valakėlių pagrindinė mokykla prijungta prie Pasvalio Lėvens pagrindinės mokyklos.
Žygaičiai (Šiauliai)
Žygaičiai – kaimas Šiaulių rajono savivaldybėje, 29 km į vakarus nuo Šiaulių, 12 km į pietus nuo Kuršėnų, į vakarus nuo kelio Ramučiai–Kuršėnai.
Kaimo rytinėje dalyje, 0,14 km į pietus nuo kelio Širminiai–Varputėnai, 0,12 km į šiaurę nuo Kesaučio upės yra Žygaičių senosios kapinės (kultūros paminklo MC kodas 4640).
Istorija
1950–1962 m. Kuršėnų rajono, 1962–1995 m. Šiaulių rajono Micaičių apylinkės kaimas. Kaime buvo aštuonmetė mokykla. 1950–1991 m. kaimas priklausė Varputėnų tarybiniam ūkiui.
Ripaičiai
Ripaičiai – kaimas Utenos rajono savivaldybės pietrytinėje dalyje, 6 km į šiaurės rytus nuo Saldutiškio.
Apojo lagūna
Apojo lagūna  – vulkaninės kilmės ežeras vakarų Nikaragvoje, Masajos ir Granados departamentuose. Susidarė maždaug prieš 23 tūkst. metų, išsiveržus ugnikalniui. Jo vietoje liko krateris, kurį užpildė Apojo lagūna. Krateris yra 6 km skersmens, jo pakrantės apaugusios mišku. Vandens lygis vasarą nukrenta per 6 m. Vanduo turi daug mineralinių medžiagų, dėl vulkanizmo yra šiltas, skaidrus.
Apojo lagūna 1991 m. paskelbta gamtos draustiniu. Pakrantėse auga penkialapės raivės, svietenijos, spondijai, įvairios orchidėjos, gyvena margosios voverės, oposumai, skruzdėdos, pakos, jaguarundžiai, staugūnai, paprastieji kapucinai, žaliosios iguanos, paprastieji smaugliai, >200 paukščių rūšių. Ežere gyvena įvairios žuvys, tarp kurių ir midas cichlidas bei įvairios endeminės rūšys.
Apojo lagūna – populiarus turistinis objektas.
Urkuvėnai
Urkuvėnai – kaimas Šiaulių rajono savivaldybėje, 28 km į vakarus nuo Šiaulių, 9 km į pietus nuo Kuršėnų, į vakarus nuo kelio Ramučiai–Kuršėnai, Pusgudžių miško pietrytiniame pakraštyje.
Veronika
Veronika (Veronica) – gyslotinių (Plantaginaceae) šeimos augalų gentis, kuriai priklauso vienmetės arba daugiametės žolės. Lapai priešiniai. Žiedai išaugę lapų pažastyse arba susitelkę į kekes, varpas. Vaisius – dvilizdė dėžutė.
Gentyje yra apie 250-300 rūšių. Lietuvoje auga 21 rūšis:
Besseya
Kinetinė energija
Kinetinė energija ( 'judėjimas') – kūno energija, susijusi su to kūno judėjimu. Ji apibūdinama kaip darbas, kurio reikia išjudinti tam tikros pastovios masės kūną iš ramybės būsenos iki tam tikro judėjimo greičio. Kinetinė kūno energija nekinta, kol nekinta kūno judėjimo greitis ir masė.
Jos turi, pvz., bėgantis žmogus, skriejantis kamuolys, besisukantis ratas, oro masės. Ant nejudančios plokštumos gulintis akmuo kinetinės energijos neturi, nes nejuda.
Kūno kinetinės energijos didumas priklauso nuo kūno masės ir greičio. Kinetinės energijos, kaip ir bet kokios energijos, matavimo vienetas yra džaulis.
Greičiui padidėjus dvigubai, kinetinė energija padidėja keturgubai. Į tai atsižvelgiama nustatant leistiną transporto priemonių greitį.
Mechanika
Jeigu kūno pagreitis a, tai kūną veikia jėga F=ma. Su tokia pat jėga kūnas m veiks stabdantį kūną. Norint surasti darbą, padarytą kūno m, reikia dar sužinoti kelio ilgį S iki visiško jo sustojimo. Tolygiai judant kūnui, kelio ilgis bus S=v^2/2a. Iš čia gauname darbą
Laisvojo kritimo pagreitį su kinetine energija sieja sąryšis:
Bendras atvejis
Bendruoju (reliatyvistiniu) atveju, kai greitis nėra daug mažesnis už šviesos,
čia m – judančio kūno masė, {m_0} – kūno rimties masė (jam nejudant duotoje koordinačių sistemoje). Pagal SRT (Specialiąją reliatyvumo teoriją), todėl
Veliunis
Vèliunis  – miestas pietinėje Lenkijoje, Lodzės vaivadijoje. Apskrities centras.
thumb|left|Veliunio miesto centras po vokiečių bombardavimo [[1939 m. rugsėjo 1 d.]] thumb|left|[[Via Baltica kelias mieste]]
Istorija
XIX a. buvo miestas, Kališo gubernijos Veliunio apskrities centras.
Show Me Your Soul
„Show Me Your Soul“ – grupės „Red Hot Chili Peppers“ daina, įrašyta ir išleista 1990 m. Daina buvo skirta filmo „Pretty Woman“ garso takeliui ir buvo išleista kaip singlas JAV ir Jungtinėje Karalystėje. Singlas pasiekė dešimtąją vietą JAV Billboard Modern Rock Tracks tope. Taip pat daina pasirodė ir geriausiųjų dainų rinkinyje „What Hits!?“. Dainai buvo sukurtas ir vaizdo klipas.
Nors daina buvo išleista kaip singlas, ji niekada nebuvo atlikta gyvai.
Plokščiasnapis plaukikas
Plokščiasnapis plaukikas (Phalaropus fulicaria) – tilvikinių (Scolopacidae) šeimos paukštis.
Padvaiskiai
Padvaiskiai – kaimas Šiaulių rajono savivaldybėje, 4 km į pietus nuo Kuršėnų, prie kelio Micaičiai–Saulučiai.
Istorija
1950–1991 m. kaimas priklausė Micaičių kolūkiui.
Getas
thumb|350px|Getai Rytų Europoje Antrojo pasaulinio karo metais Getas – atskiras ar izoliuotas miesto rajonas ar gyvenvietė, kurioje atskirai leidžiama gyventi tautinėms ar kultūrinėms mažumoms. Antrojo pasaulinio karo holokausto metu taip buvo vadinamas izoliuotas ir perimetru saugomas miesto rajonas, kuriame žydai gyvendavo iki perkėlimo į koncentracijos stovyklas.
Istorija
Pirmuosius getus XVI a. įsteigė Italija, Ispanija ir Portugalija, vėliau Vokietija apgyvendinti iki tol klajojusiems žydams. 1512–1517 m. Laterano V susirinkimas nustatė palankias žydų apsigyvenimo katalikų miestuose sąlygas.
Geto pavadinimas kilo pagal Venecijos rajoną, kuriame 1516 m. apsigyveno žydų bendruomenė ( – „Naujoji liejykla“). 1541 m. jame gyveno 5000 žydų. Į miesto kasą jie mokėjo kasmet po 10000 dukatų. Romoje getas įkurtas 1555 m., kai popiežius Paulius IV išleido bulę Cum nimis absurdam. Vėliau žydų gyvenamieji kvartalai atsirado Livorne ir Feraroje.
Pirmieji getai nebuvo susiję su prievarta, tiesiog žydai patys siekė kurti savo atskiras gyvenvietes, siekdami išlaikyti savo tautinį identitetą, religiją, mokyklą, amatų paslaptis. Getas turėjo ribotą autonomiją ir dažnai tvarkėsi pagal savo papročius. Bendruomenė rinko savo tarybą – kahalą, kuris leido bendruomenei privalomus įstatymus.
Vėliau, žydų bendruomenėms sustiprėjus, jie pradėjo gyventi ir kituose miestų rajonuose, steigdami amatų ir paslaugų dirbtuves ar įmones. Kai kuriuose didesniuose miestuose buvo po kelis getus.
JAV XIX a. pradžioje getuose apsigyveno juodaodžiai amerikiečiai, o vėliau ir meksikiečiai, puertorikiečiai. Panašiomis į geto sąlygomis gyveno ir į rezervatus suvaryti indėnai.
Antrojo pasaulinio karo metu nacistai Vokietijoje pradėjo steigti žydų kvartalus (vok. jüdische Wohnbezirke), kuriems paskyrė neturtingiausius miestų kvartalus. Iš geto jo gyventojai galėjo eiti į darbus mieste, o kai kurie buvo įdarbinami ir prievarta, tačiau laiku turėjo grįžti namo. Pirmasis getas okupuotuose kraštuose įsteigtas Lenkijoje Petrikave jau 1939 m. spalio 8 d. Veikė iki 1942 m. spalio 15-22 d., kai 22000 kalinių buvo išvežti į Treblinkos koncentracijos stovyklą.
Lietuva
thumb|300px|Žemaitijos gatvė, buvusioje Vilniaus geto teritorijoje thumb|300px|Šioje vietoje 1941–1945 m. buvo Šiaulių getas
Lietuvoje nacistiniai getai daugelyje miestelių pradėti steigti 1941 m. liepą, aptvėrus žydų kompaktiškai gyvenamus rajonus ir į juos perkėlus kitų rajonų gyventojus žydus. Tačiau beveik visų mažesniųjų miestų getų gyventojai iki metų pabaigos buvo išnaikinti ir ilgainiui liko tik Kauno, Vilniaus ir Šiaulių getai.
Getai Lietuvoje
thumb|300px|right|[[Varšuvos getas|Varšuvos geto atminimo akmuo]]
Miestas, geto įsteigimo ir likvidavimo datos
Žudynių vietos
Vieta, nužudytųjų skaičius
Valstietiškoji žemės ūkio enciklopedija
Valstietiškoji žemės ūkio enciklopedija – rusiška tarybinė enciklopedija apie žemės ūkį, išleista 1925–1928 m. leidykloje Государственное издательство РСФСР (Госиздат). Iš viso buvo 7 tomai.
Džėbiol
Džėbiol – dideli konglomeratai Pietų Korėjoje. Dauguma jų buvo įkurti kaip šeimos verslai Japonijos okupacijos metais arba po Korėjos karo ir iki šių dienų yra valdomi tos pačios giminės narių. Didžiausi džėbiol yra tokios tarptautinės bendrovės kaip Hyundai, Samsung bei LG.
Džėbiol veiklos sritys dažnai apima kelis skirtingus sektorius, konglameratą sudarančios kompanijos gamina tiek buitines, tiek pramonines prekes, teikia įvairias paslaugas. Šie požymiai leidžia džėbiol lyginti su Japonijos keiretsu (buvę zaibatsu) arba sogo šiošia kompanijoms.
Džėbiol buvo varomoji šalies ekonomikos jėga po Korėjos karo, prisidėjo prie greitos industrializacijos, eksporto augimo. Konglomeratus palaikė ir su jais glaudžiai bendradarbiavo valdžios institucijos, ypač Pak Čionghy valdymo laikotarpiu. Nors po Azijos finansų krizės pabaigos (1997 m.) mėginama apriboti jų galią, džėbiol išlieka įtakinga jėga Pietų Korėjos ekonomikoje.
Bronislava Biržiškienė
Bronislava Biržiškienė-Šėmytė (1879 m. spalio 1 d. Vilnius – 1955 m. rugsėjo 15 d. Los Andželas) – lietuvių ir JAV lietuvių visuomenės, kultūros, politinė veikėja.
Vandos Gumauskienės sesuo, Mykolo Biržiškos žmona. Dukros keramikė Marija Biržiškaitė ir pianistė Ona Biržiškaitė-Barauskienė.
Rita Ramanauskaitė
Rita Ramanauskaitė (g. 1970 m. lapkričio 22 d. Kaune) – Lietuvos lengvaatletė, ieties metikė. Geriausias rezultatas 2000 m. 62.69 metrai. 1994 m. Europos lengvosios atletikos čempionate užėmė 5 vietą. Dalyvavo 1996, 2000 ir 2004 m. olimpiadose, kur atitinkamai užėmė 22, 13 ir 31 vietą.
1973 m. naftos krizė
thumb|400px| '''1973 m. naftos krizė („naftos embargas'''“) – ekonominė krizė, prasidėjusi 1973 m. spalio 17 d., kai OPEC valstybės kartu su Egiptu ir Sirija Teismo dienos karo metu pareiškė, kad jos netieks naftos valstybėms, palaikančioms Izraelį šiame konflikte. Tai visų pirma palietė JAV ir jų sąjungininkus Vakarų Europoje. Per kitus metus naftos kaina paaugo nuo 3 iki 12 dolerių už barelį.
Konglomeratas
Konglomeratas – įmonių susivienijimas, kurį sudaro įmonės, veikiančios skirtingose ekonomikos šakose. taip pat koncernas (holdingas).
1973 m. naftos krizė
1973 m. naftos krizė yra pati didžiausia žinoma energetinė krizė. OPEC sumažino naftos gavybos apimtis ne tik siekdama daryti įtaką pasaulinėms kainoms. Jų pagrindinis tikslas buvo padaryti politinę įtaką pasaulio visuomenei ir sumažinti Vakarų valstybių pagalbą Izraeliui.
Konglomeratas
Konglomeratais vadinamos įmonių grupės sparčiai besivystančiose Azijos, L. Amerikos šalyse (kaip Indija, Kinija, Rusija, L. Amerikos šalys kaip Brazilija ir kt.).
Planinė ekonomika
Planinė ekonomika, arba socialistinė ekonomika – ūkio forma, kurioje visos įmonės priklauso valstybei (yra nacionalinė nuosavybė), o jų pelnas padalinamas tarp visų gyventojų sąlyginai tolygiai. Specialiai tam įkurtas valstybinis organas reguliuoja visų prekių kainas, atlyginimus ir kitų resursų paskirstymą. Galiausiai formuojasi visuomenė, sąlyginai nepasidalinusi į turtingus ir vargšus.
Konglomeratas
Pagal teisinę formą – atvirosios akcinės bendrovės, kurių akcijomis prekiaujama fondų biržose (LSE, NYSE).
Akcijos parduodamos diskonto norma palyginant jų aktyvų vertę (NAV, net asset value).
Naujosios Granados vicekaralystė
Naujosios Granados vicekaralystė  – Ispanijos kolonija Pietų Amerikos šiaurėje, gyvavusi 1717–1819 m. Apėmė dabartinę Kolumbiją, Ekvadorą, Panamą, Venesuelą, Gajaną, Trinidadą ir Tobagą, nedideles dalis Brazilijos ir Peru. Sostine buvo Bogotos miestas.
Planinė ekonomika
Planinis ūkis pasaulyje
Planinis ūkis suprantamas yra toks, kai ūkio priemonės priklauso valstybei ir ji jomis disponuoja. Nėra aiškiai nustatyta, kiek procentų ūkio turi priklausyti valstybei, kad būtu galima sakyti, jog ūkis jau planinis. Dabar Kinijoje „statant“ komunizmą praktiškai įdiegta rinkos ekonomika. Kapitalistinėse valstybėse atskiri ūkio sektoriai gali būti ar yra tik valstybiniai (Japonijoje atominės elektrinės, Izraelyje bankai, praktiškai visose valstybėse keliai, paštas, oro uostai, medicina ir t. t. dažniausiai priklauso valstybiniam sektoriui).
Naujosios Granados vicekaralystė
Naujosios Granados vicekaralystė sudaryta iš ligi tol gyvavusios Naujosios Granados karalystės, kuri buvo priklausoma nuo Peru vicekaralystės. Po vicekaralystės įkūrimo iškilo Bogotos miestas. 1819 m. teritorijoje gyveno ~4,3 mln. gyventojų. XIX a. pradžioje vicekaralystėje prasidėjo Simono Bolivaro vadovaujamas sukilimas ir susikūrė nepriklausoma Didžiosios Kolumbijos valstybė.
Miškiniai (Nemenčinė)
Miškiniai – kaimas Vilniaus rajono savivaldybėje, 8 km nuo Nemenčinės.
Planinė ekonomika
Socialistinės ekonomikos istorija
Tipiškas socialistinės ekonomikos pavyzdys yra TSRS ekonomika nuo 1917 m. iki 1991 m. Ekonomiką reguliavo TSRS Valstybinio planavimo ministerija, įkurta 1921 m. vasarį (rus. ГОЭЛРО) komisijos pagrindu. Planavimo ministerija pradžioje planavo vieneriems metams į priekį, o nuo 1925 m. – penkmečiui.
Visose valstybėse pradėjus kurti socialistinę ekonomiką iš karto susidurta su dideliais sunkumais – prasidėdavo badas, todėl tokiose valstybėse, kaip Kinija, Vietnamas žymiai pasireiškus badui, jos gana greitai buvo atsisakyta.
Planinė ekonomika negali išsilaikyti demokratinėse valstybėse ir jos buvo atsisakyta vos tik įvedus demokratiją – taip įvyko visose Rytų Europos valstybės.
Kritika
Pirmu iš rimtų socialistinės ekonomikos kritiku buvo Liudvikas fon Mizecas. Jis 1922 m. išleido knygą „Socializmas“, kurioje kritikavo socializmą daugeliu aspektų – kurių svarbiausias buvo ekonomiškai korektiškos apskaitos neįmanomumas.
Sautamptonas
Istorija
Southamptone pastatytas ir į vienintelę kelionę išleistas garsusis laivas „Titanikas“.
Kabompo apskritis
Kabompo apskritis – viena iš Zambijos Šiaurės vakarų provincijoje esančių apskričių. Administracinis centras – Kabompas. 2000 m. apskrities gyventojų skaičius siekė 51 904 žmones.
Gavrichų valsčius
Gavrichų valsčius  – nuo 1919 m. iki 1954 m. egzistavęs valsčius šiaurės rytų Lenkijoje, Balstogės vaivadijoje ir Varšuvos vaivadijoje, Kolno apskrityje ir Ostrolenkos apskrityje. Valsčiaus pavadinimas kilęs nuo Gavrichų kaimo, bet valsčiaus centras buvo Zbuinos kaime.
Istorija
1919–1932 m. priklausė Kolno apskričiai. 1932–1947 m. Ostrolenkos apskričiai. 1939 m. balandžio 1 d. valsčius perkeltas į Varšuvos vaivadiją. 1948 m. sausio 1 d. valsčius perkeltas į Balstogės vaivadiją. 1952 m. liepos 1 dieną valsčių sudarė 20 kaimų. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. Nuo 1973 m. sausio 1 d. valsčius tapo Zbuinos valsčiaus dalimi.
Karolis Gumbaragis
Karolis Gumbaragis (1885 m. lapkričio 4 d. Ramoniškėje, dab. Ukmergės rajonas – 1957 m. gruodžio 9 d. Adutiškyje, dab. Švenčionių rajonas) – Romos katalikų kunigas, liaudies švietėjas.
Biografija
Mokėsi Vilniaus kunigų seminarijoje, 1910 m. įšventintas kunigu. Buvo paskirtas vikaru į Dysnos (1910 m.), Eišiškių (1911 m.) , Širvintų (1912 m.), Kalvarijų (1913 m.) , Giedraičių (1914 m.) bažnyčias. 1915–1920 m. tarnavo klebonu Sužionių Šv. Felikso Valua, 1920–1925 m. – Lazūnų Šv. Apaštalų Simono ir Judo, 1925–1939 m. – Mielagėnų Šv. Jono Krikštytojo bažnyčiose. 1941 m. kun. K. Gumbaragio pastangomis įkurta Gedžiūnėlių Švč. Mergelės Marijos Sopulingosios parapijinė bažnyčia (iki tol buvo filija). Po Antrojo pasaulinio karo sovietinių organų areštuotas, kartu su kitais kunigais Vladu Mironu, Feliksu Kemešiu, Kazimieru Pukėnu kalėjo Lukiškių kalėjime. Vėliau nuteistas, bausmę atliko Sibire. Apie 1955 m. paliegęs grįžo į Lietuvą, paskirtas Adutiškio Švč. Mergelės Marijos Škaplierinės bažnyčios altaristu. Palaidotas šios bažnyčios šventoriuje.
K.Gumbaragis didelį dėmesį skyrė liaudies švietimui. Klebonaudamas Lazūnuose važinėjo po apylinkes, mokė valstiečius lietuviškų dainų, giesmių ir maldų. Jam padėjo vilniečiai gimnazistai Vincas Uždavinys ir Jonas Jučionis. Viename iš parapijos kaimų – Pasaliuose – įsteigė lietuvišką mokyklą, kuri po pusantrų metų veiklos buvo uždaryta. Skatino krašto jaunuolius mokytis Vilniaus Vytauto Didžiojo gimnazijoje. Pervažiavęs į Mielagėnus, šiame miestelyje 1926 m. įkūrė Vilniaus krašto Šv. Kazimiero draugijos skyrių, platino lietuvišką spaudą. Tuometinės valdžios buvo persekiotas ir kalintas. 1940 m. išrinktas į Lietuvių švietimo draugijos „Rytas“ valdybą, buvo atsakingas už bibliotekos veiklą.
Muškieta
thumb|250px|right|[[Muškietininkas|Muškietininkai šauna iš muškietų (rekonstrukcija)]] Muškieta – per vamzdžio laibgalį užtaisomas ilgavamzdis šautuvas, kuriuo šaudoma nuo peties. Tiksli muškietų išradimo data nėra žinoma, tačiau rašytiniuose šaltiniuose minimos jau XIII a. Jų kalibras dažniausiai svyruoja nuo 12,7 iki 20,3 mm (.50 – .80). Paprastai tai būdavo pėstininkų ginklas.
Priklausomai nuo rūšies ir kalibro, muškieta galima pataikyti į žmogų, esantį daugiausiai už maždaug 200 metrų, tačiau iš tiesų patikimas taiklumas buvo tik maždaug 70 metrų atstumu.
Muškietos išplito XVII a. o išnyko maždaug XIX a. antroje pusėje, kai jas pakeitė tobulesni graižtviniai šautuvai.
Augustas I
thumb|Augustas I
Augustas (1526–1586 m.) – Saksonijos elektorius (kurfiurstas 1553–1586 m.).
Valdymas
Padidino ir sutvarkė savo valdas, pakeitė senuosius įstatymus naujais, besiremiančiais Romos teise, kėlė žemės ūkį, prekybą, priglaudė pabėgėlius iš Nyderlandų, kurie jo valdose sustiprino amatus, steigė mokyklas (1580 bažnyčių ir mokyklų nuostatai), spaustuves, bibliotekas (Drezdeno galerijos pradžia).
Palikuonys
thumb|left|150px|Augusto I žmona Ana Danė Pirmoje santuokoje su Ana Dane gimė 15 vaikų:
Nesantuokinė duktė:
Degutinės
Degutinės – kaimas Utenos rajono savivaldybės pietrytinėje dalyje, 6 km į šiaurės rytus nuo Saldutiškio.
Holonkų valsčius
Holonkų valsčius  – nuo 1952 m. iki 1954 metų egzistavęs valsčius šiaurės rytų Lenkijoje, Balstogės vaivadijoje, Bielsko apskrityje. Valsčiaus centras buvo Holonkų kaimas.
Istorija
1919–1934 m. valsčiaus teritorijoje veikė Vidžgovo valsčius. Valsčius įkurtas 1952 m. liepos 1 d. Bielsko apskrityje, Balstogės vaivadijoje prijungus dalį kaimų iš Bockų ir Bransko valsčių. 1954 m. rugsėjo 29 d. valsčius buvo panaikintas.
Andrėjus Razumovskis
Andrėjus Razumovskis (, 1752 m. lapkričio 2 d. – 1836 m. rugpjūčio 23 d.) – grafas, vėliau kunigaikštis, paskutinio Ukrainos etmono Kirilo Razumovskio ir Jekaterinos Naryškinos sūnus.
Jablonkos valsčius
Jablonkos valsčius  – XIX a. iki 1868 m. egzistavęs valsčius šiaurės rytų Lenkijoje, Lomžos gubernijoje, Mazovijos Vysokio apskrityje. Valsčiaus centras buvo Jablonka Košcelnos kaimas.
Istorija
Valsčius egzistavo Rusijos imperijos, Lenkijos Kongreso karalystės laikais. 1868 m. valsčiaus buvusioje teritorijoje įkurtas Chojanų valsčius.
Kiurasao
Kiurasao  – sala Karibų jūros pietuose, Mažųjų Antilų salyne, Pavėjinių Antilų salų grupėje. Iki 2010 m. spalio 10 d. priklausė Nyderlandų kolonijai – Nyderlandų Antilams, vėliau – tapo autonomine valstybe Nyderlandų Karalystės sudėtyje.
Plotas 444 km². Sala išsidriekusi šiaurės vakarų-pietryčių kryptimi, apsupta koralų rifų. Aukščiausia paviršiaus vieta – Kristofelio k. (375 m). Kiurasao salą dengia kserofitinių krūmynų, kaktusų, visžalių augalų sąžalynai.
Kiurasao gyvena 140,8 tūkst. gyventojų (2008 m.), gyventojų tankumas – 391 žm./km². Verčiamasi turizmu, naftos rafinavimu, prekyba. Administracinis centras ir didžiausias miestas – Vilemstadas.
Čubuto provincija
Čubuto provincija  – provincija pietinėje Argentinos dalyje, Patagonijoje, tarp Rio Negro (šiaurėje) ir Santa Kruso (pietuose) provincijų. Vakaruose ribojasi su Čile, rytinį krantą skalauja Atlanto vandenynas. Sostinė – Rosonas.
Geografija
Čubutas – trečia pagal plotą šalies provincija. Vakariniu provincijos pakraščiu nusidriekę Andų kalnai. Centrinę dalį užima Patagonijos plokščiakalnis su atskirais kalnų masyvais (Siera Rosada, Siera de Kutankunuė ir kt.). Rytuose pereina į pajūrio žemumas, o Valdeso pusiasalyje yra viena žemiausių ne tik Argentinos, bet ir visos Pietų Amerikos vietų (40 m žemiau jūros lygio; nedideliame druskingame ežerėlyje). Vyrauja stepės, kalnuose – mišrieji ir spygliuočių miškai.
Gausu upių (Čubutas, Čikas, Sengeras, Karenleufu, Futaleufu ir kt.), tačiau centrinėje provincijos dalyje dažnai išdžiūsta. Daug ežerų: Kolue Huapi, Mustersas, Cheneral Vinteris, Puelo, Rivadavija, Futalaufkenas, Menendesas, Epujenas, La Platos ežeras ir kt. Nacionaliniai parkai: Lago Puelo, Alerseso, Valdeso pusiasalio.
Administracinis suskirstymas
thumb|250px|Departamentai
Gyventojai
Čubuto provincija gyvenama labai retai, beveik visi gyventojai susitelkę pajūryje ir Andų pašlaitėse. Be ispanų kilmės argentiniečių, čia gausu išeivių iš Velso ir kitų Europos šalių, be to yra išlikę indėnų (daugiausia teuelčų).
Ekonomika
Naftos (13 % šalies produkcijos) ir dujų (2 %) gavyba. Taip pat yra aukso, švino, sidabro telkinių. Auginamos avys. Žvejyba (21 % šalies produkcijos). Vietomis auginamos uogos (braškės, avietės, vyšnios) ir vaisiai (obuoliai, vynuogės). Maisto, metalo apdirbimo, lengvoji pramonė. Turizmas (žygiai į kalnus, poilsis prie ežerų, slidinėjimas).
thumb|250px|Stepės Sarmjento apylinkėse thumb|250px|right|Čubuto kraštovaizdis
Southern Myanmar FC
Southern Myanmar United Football Club, o trumpiau „Southern Myanmar FC“ (MY ဆောက်သန်းမြန်မာ ယူနိုက်တက် ဘောလုံးအသင်း) – Mianmaras futbolo klubas iš Molamjaino.
Istorija
Klubas įkurtas 2009 m. 2015 m. tapo antrojo diviziono nugalėtojais ir pateko į aukščiausią lygą.
2020 m. sezone Nacionalinėje lygoje turėjo dalyvauti dvylika ekipų, tačiau dvi buvo pašalintos. O Southern Myanmar liko dešimtoje vietoje. Po sezono buvo perkelti į žemesnį lygmenį.
2021 m. dėl pandemijos čempionatas nevyko.
Martinikos futbolo čempionatas
Martinikos futbolo čempionatas – aukščiausia Martinikos futbolo lyga, įkurta 1919 m. Kuruojama Martinikos futbolo federacijos. Lygoje žaidžia 14 šalies komandų. Keturias paskutines vietas užėmusios komandos perkeliamos į žemesnę lygą (Martinique Promotion d’Honneur).
Nugalėtojai
Šaltinis:
Nevena Božović
2007 metais Nevena dalyvavo Izbor za dečju pesmu Evrovizije – Serbijos nacionalinėje atrankoje į vaikų Eurovizija su daina „Piši mi“. Atrankos finale ji užėmė pirmąją vietą. Roterdame (Nyderlanduose) vykusiame vaikų Eurovizijos konkurse Nevena užėmė trečią vietą, surinkusi 120 taškų. Tai geriausias Serbijos rezultatas šiame konkurse.
Edmundas Ganusauskas
Edmundas Ganusauskas (g. 1945 m. lapkričio 14 d. Spandotuose, Raseinių apskritis) – Lietuvos žurnalistas, aviatorius.
Kazirangos nacionalinis parkas
Kazirangos nacionalinis parkas  – saugoma gamtos teritorija Indijos šiaurės rytuose, Asamo valstijoje, Brahmaputros kairiojo kranto slėnyje, Mikiro kalnų šiaurinėje papėdėje. Užima 430 km² plotą. 1908 m. įkurtas medžioklės draustinis, 1926 m. – medžiojamosios faunos rezervatas, 1949 m. – gamtos rezervatas, 1968 m. – nacionalinis parkas. Nuo 1985 m. Kazirangos nacionalinis parkas įtrauktas į UNESCO pasaulio paveldo sąrašą.
Edmundas Ganusauskas
Biografija
1962 m. baigė Raseinių vidurinę mokyklą, 1965 m. Kirsanovo (Tambovo sritis) aviacijos mokyklą, dirbo aviacijos techniku Kauno oro uoste. 1968 m. baigė kvalifikacijos kėlimo kursus Kirovogrado (Ukraina) aviacijos mokykloje, įgijo bortmechaniko specialybę. 1968–1983 m. skraidė kaip lėktuvų Li-2, An-24, Tu-124, Tu-134A bortmechanikas. 1973 m. baigė žurnalistiką Vilniaus universitete.
Kazirangos nacionalinis parkas
Slėnyje parko paviršius driekiasi 40–80 m aukštyje. Ten gausu nedidelių ežerų, upių, pelkių, šlapynių, užliejamų pievų, kur veši aukšti žolynai, auga pavieniai medžiai. Musoninių liūčių laikotarpiu (birželį-rugsėjį) vandenys užtvindo Brahmaputros slėnį. Likusią dalį užima kalnų šlaitai (iki 1200 m aukščio), kur veši drėgnieji atogrąžų miškai (visžaliai ir pusiau visžaliai).
Agnė Simonavičiūtė
Agnė Simonavičiūtė (g. 1995 m.) – Lietuvos oro balionų sporto pilotė. Pasaulio čempionatų prizininkė.
Kazirangos nacionalinis parkas
Kazirangos nacionalinis parkas yra svarbiausia šarvuotųjų raganosių buveinė pasaulyje (populiacija – 1855 (2007 m.) ). Taip pat gausu kitos gyvūnijos, būdingos tiek Indostanui, tiek Himalajams: azijiniai drambliai, bengaliniai tigrai, leopardai, ilgalūpiai lokiai, azijiniai buivolai, gibonai, langūrai, gaūrai, indiniai zambarai, šernai, barasingos, aksiai, indiniai muntjakai. Gausu paukščių, ypač mėgiama migruojančių vandens paukščių žiemavietė (pilkieji pelikanai, marabu, įvairūs sakalai, ereliai, garniai). Roplių įvairovė (varanai, tinkliniai pitonai, tigriniai pitonai, kobros).
Kardjelio ežeras
Kardjelio ežeras  – ežeras Argentinoje, Patagonijoje, Santa Kruso provincijoje. Iškilęs 300 m virš jūros lygio Patagonijos plokščiakalnyje. Ežeras nenuotakus. Į jį įteka Infantės upė. Prie ežero įsikūręs tik nedidelis Lago Kardjelio kaimelis.
Agnė Simonavičiūtė
Biografija
2014 m. Lenkijoje vykusiame pirmajame pasaulio moterų oro balionų čempionate Simonavičiūtė pelnė bronzos medalį. Tais pačiais metais vykusiame pasaulio jaunimo čempionate bendroje grupėje (vaikinai ir merginos varžėsi kartu) lietuvė užėmė 14-ą vietą. 2016 m. Birštone vykusiame pasaulio moterų oro balionų čempionate Agnė Simonavičiūtė užėmė 5-ąją vietą. 2017 m. Europos moterų čempionate Lenkijoje iškovotas sidabro medalis.
Kardjelio ežeras
Pavadintas jėzuitų misionieriaus Chosė Kardjelio (José Cardiel), kartu su Matijasu Strobeliu ir Chosė Kiroga, 1745 m. tyrinėjusiu šį regioną, garbei.
Edmundas Ganusauskas
Biografija
Laisvalaikiu skraidė Vilniaus aeroklube (L-13, Jak-12, W-35, Jak-52), 1985–1988 m. dirbo Vilniaus S. Dariaus ir S. Girėno aeroklube. 1988–1990 m. dienraščio „Komjaunimo tiesa“, 1990–2003 m. dienraščio „Lietuvos rytas“ spec. korespondentas. 2003–2004 m. prezidento Rolando Pakso patarėjas ryšiams su visuomene. Nuo 2004 m. iki 2016 m. LRT Tarybos narys. Paskelbė rašinių apie aviaciją, alpinizmą, Lietuvos laisvę, parašė dokumentinių filmų scenarijų.
Įvertinimas
2022 m. Antano Macijausko premija už knygą "Ekscelencija, monsinjoras ir ..."
Staniuliškės
Staniuliškės – kaimas Utenos rajono savivaldybės pietrytinėje dalyje, 6 km į šiaurės rytus nuo Saldutiškio. Stūkso Staniuliškių piliakalnis.
Štirijos marka
Štirijos marka, oficialiai dar žinoma kaip Karantanijos marka arba Muro marka  – pasienio regionas (marka) pietrytinėje Šventojoje Romos imperijoje X–XII a. Markos teritorijos apėmė sritis, kur dabar yra pietinė Austrija ir rytų Slovėnija.
Istorija
Iki 889 m. būsimosios markos teritorijos priklausė Karantanijai, vėliau – šios įpėdinei Karintijos markai. 976 Karintiją pavertus kunigaikštyste, jos šiaurinėje dalyje atskirta teritorija, buvusi Hengisto žemė, kur suformuota Karantanijos marka, t. y. Karintijos pasienio teritorija. Ši teritorija buvo naujai atkariauta iš madjarų Lechfeldo mūšyje 955 m.